**Balatongyörök Község Önkormányzata Képviselő-testületének**

**11/2015. (VI. 30.) önkormányzati rendelete**

**a település hulladékgazdálkodási közszolgáltatásáról**

Balatongyörök Község Önkormányzatának Képviselő-testülte az Alaptörvény 32. Cikk (2) bekezdésében meghatározott eredeti jogalkotói hatáskörében, a hulladékról szóló 2012. évi CLXXXV. törvény 88. §. (4) bekezdés (a-b) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 19. pontjában meghatározott feladatkörében eljárva a következőket rendeli el:

**A rendelet hatálya**

1. **§**

1. A rendelet területi hatálya Balatongyörök község (a továbbiakban: település) közigazgatási területén a hulladékgazdálkodási közszolgáltatásba bevont ingatlanokra terjed ki.
2. A rendelet tárgyi hatálya a településen keletkező települési szilárd hulladék gyűjtésére, szállítására és kezelésére, valamint Balatongyörök Község Önkormányzata és a vele kötött hulladékgazdálkodási közszolgáltatási szerződés szerinti közszolgáltató hulladékgazdálkodási tevékenységére terjed ki.
3. A rendelet személyi hatálya azokra a természetes személyekre, jogi személyekre és jogi személyéggel nem rendelkező szervezetekre terjed ki, akik a település területén a hulladékról szóló 2012. évi CLXXXV. törvény (a továbbiakban: Ht.) 2. §. (1) bekezdésének 34. pontja szerint ingatlanhasználónak (a továbbiakban: ingatlantulajdonos) minősülnek.

**A hulladékgazdálkodási közszolgáltatás tartalma**

1. **§**
2. A hulladékgazdálkodási közszolgáltatás tartalma a települési szilárd hulladék gyűjtése, szállítása, kezelésre történő átadása.

A településen a hulladékgazdálkodási közszolgáltató a ZALAISPA Regionális Hulladékgazdálkodási és Környezetvédelmi Zrt. (székhely: 8798 Zalabér, 3096/12 hrsz. cégjegyzékszáma: Cg.20-10-040253, adószáma: 14346628-2-20, statisztikai számjele: 14346628-3811-114-20) (a továbbiakban: Közszolgáltató) ). A Közszolgáltató Balatongyörök közigazgatási területén a települési szilárd hulladékkal kapcsolatos kötelező helyi közszolgáltatás teljesítésére jogosult, illetőleg kötelezett 2014. július 1. napjától 2024. június 30. napjáig

1. A települési szilárd hulladék elhelyezésére és ártalmatlanítására kijelölt hely az Önkormányzati Társulás Nyugat-Balaton és Zala folyó Medence Nagytérség Települési Szilárd Hulladékai Kezelésének Korszerű Megoldására (ZALAISPA Hulladékgazdálkodási Társulás) létrehozott Önkormányzati Társulás (a továbbiakban: Társulás) tagjainak közös tulajdonában lévő, zalabéri, 3096/12. hrsz-u ingatlanon elhelyezkedő hulladékártalmatlanító létesítmény, melyet Közszolgáltató, az általa összegyűjtött és elszállított települési szilárd hulladék elhelyezése és ártalmatlanítása céljából köteles igénybe venni.
2. A (2) bekezdésben körülírt, a települési szilárd hulladék elhelyezésére és ártalmatlanítására kijelölt zalabéri 3096/12 hrsz-u ingatlanon lévő hulladékártalmatlanító létesítmény üzemeltetésére irányuló kötelező közszolgáltatás kizárólagos teljesítésére jogosult/kötelezett a lerakót üzemeltető közszolgáltató, aki köteles a Közszolgáltató által gyűjtött és a kijelölt hulladékártalmatlanító helyre beszállított települési szilárd hulladék elhelyezését és ártalmatlanítását elvégezni.
3. Az önkormányzat a hulladékgazdálkodási feladatinak ellátása érdekében együttműködik a ZALAISPA Hulladékgazdálkodási Társulással. Az együttműködés tartalmát és feltételeit külön Társulási Megállapodás rögzíti.

**A közszolgáltatás ellátásának rendje és módja**

1. **§.**
2. A hulladékgazdálkodási közszolgáltatás körében a települési hulladék elszállításának rendjét és idejét a Rendelet 1. számú melléklete tartalmazza.
3. A gyűjtőedényt legfeljebb a szállítási napot megelőző nap 18 órától lehet kihelyezni a közterületre.
4. A települési hulladékot a gyűjtőedényben, tömörítés nélkül úgy kell elhelyezni, hogy annak fedele zárható legyen, valamint az a hulladékszállítás során a közszolgáltató alkalmazottainak egészségét, testi épségét ne veszélyeztesse, a gépi ürítést ne akadályozza, az ürítő berendezést ne károsítsa.
5. A gyűjtőedény mellé többlethulladék csak a Közszolgáltató által forgalmazott gyűjtőzsákban helyezhető el, lezárt állapotban.
6. A gyűjtőedénybe csak a Ht-ben meghatározott települési hulladék helyezhető el.
7. A közterületre kihelyezett gyűjtőedény a jármű és gyalogos forgalmat nem akadályozhatja.
8. A gyűjtőedényt a hulladék elszállítását követően a közterületről el kell távolítani és az ingatlanon belül kell elhelyezni.
9. A gyűjtőedény rendszeres tisztántartásáról és rendeltetésszerű használatáról az ingatlan tulajdonosának kell gondoskodni.
10. A közszolgáltató köteles a gyűjtőedények kiürítését kíméletesen az elvárható gondossággal végezni.
11. A tárolóedényben okozott károkat a szolgáltató térítésmentesen köteles kijavítani, amennyiben a károkozás neki felróható okból következik be. A szolgáltatónak az ebből eredő karbantartási munkák, valamint a javítás időtartamára helyettesítő gyűjtőedényt kell biztosítani. Amennyiben a károkozás nem róható fel a szolgáltatónak, a használhatatlanná vált tárolóedények javítása, pótlása vagy cseréje az ingatlantulajdonost terheli.
12. A szolgáltató évente egy alkalommal – az önkormányzat hivatalával egyeztetett időpontban – a háztartásokban keletkezett lomok elszállítására lomtalanítást végez.
13. A Közszolgáltató a lomtalanítás időpontjáról és egyéb feltételeiről a lomtalanítást megelőző 15 nappal korábban értesíti a lakosságot.
14. **§**
15. A Közszolgáltató a közszolgáltatás keretében havonta egy alkalommal házhoz menő szelektív gyűjtőjárattal szállítja el a háztartásban keletkezett papírhulladékot, műanyag PET palackokat és fóliákat. A PET palack és fólia gyűjtése sárga színű, a papír hulladék gyűjtése kék színű, feliratozott, emblémával ellátott 120 literes, a Közszolgáltató által erre a célra rendszeresített és a lakosság részére térítésmentesen biztosított zsákokban történik.
16. **§.**

1. Közszolgáltató a hulladékgazdálkodási közszolgáltatás végzésének feltételeiről szóló 385/2014. (XII.31.) kormányrendelet (a továbbiakban: Kormányrendelet) 7. §-a szerint köteles biztosítani ingatlanhasználónak azt, hogy legalább két különböző űrmértékű gyűjtőedény közül választhasson.
2. A hulladékgyűjtés a hulladékszállító járműhez rendszeresített szabványos, a keletkezett háztartási hulladék mennyiségével arányos 60, 80, 110/120 és 240 literes gyűjtőedényekben történik.
3. 80 literes gyűjtőedény használatára jogosult a kormányrendelet 7. § a) pontjában meghatározott feltételeknek megfelelő ingatlanhasználó
4. 60 literes gyűjtőedény használatára jogosult a kormányrendelet 7. § (b) pontjában meghatározott feltételeknek megfelelő ingatlanhasználó.
5. A 2. § (b) pontjában foglaltak fennállását a jegyző igazolja.
6. Az e rendeletben meghatározott gyakoriságú hulladék elszállításához szükséges gyűjtőedény űrtartalmának megállapításánál legkevesebb 5 liter/fő/nap mennyiséget kell figyelembe venni.

**A közszolgáltató jogai és kötelezettségei**

1. **§.**
2. A Közszolgáltató a jogszabályokban, valamint a közszolgáltatási szerződésben meghatározottak szerint gondoskodik a közszolgáltatás folyamatos ellátásáról.
3. A Közszolgáltató a települési hulladék elszállítását megtagadhatja, ha a gyűjtőedényben nem települési hulladék került elhelyezésre vagy a gyűjtőedény túltöltött.
4. Ha a Közszolgáltató tevékenységét a meghatározott időpontban elvégezni nem tudja, e tényről az önkormányzat hivatalát, valamint az ingatlantulajdonosokat értesíti és az elmaradt közszolgáltatást pótolja.

**Az ingatlantulajdonos jogai és kötelezettségei**

1. **§.**
2. A település területén az ingatlan tulajdonosa köteles a szervezett közszolgáltatást igénybe venni.
3. Balatongyörök községben az állandó lakosok szolgáltatás igénybevételi kötelezettsége 12 havi, az üdülőingatlan tulajdonosok igénybevételi kötelezettsége pedig 6 havi, április 15. napjától október 15. napjáig, időtartamra terjed ki. A Bece-hegyen, a Pap-hegyen és a Felső-hegyen ingatlan tulajdonnal – gazdasági épület - rendelkezőknek a közszolgáltatás igénybevételi kötelezettsége 6 havi, április 15. napjától október 15. napjáig terjedő időre vonatkozik.
4. A Bece-hegyen, a Pap-hegyen és a Felső-hegyen a szolgáltatás igénybevételi kötelezettsége alól kivételt képez az az ingatlan, ahol kizárólagosan mezőgazdasági tevékenységet folytatnak és a felülépítmény bizonyíthatóan nem alkalmas nyaralás céljára.
5. A helyi közszolgáltatás által ellátandó Balatongyörök strand területére rendszeresített szabványos gyűjtőedény típusát, minimális térfogatát, darabszámát és az ürítésre való átadás helyét a keletkezett hulladékmennyiség és az ürítési gyakoriság figyelembe vételével a 2. melléklet állapítja meg.
6. A hulladékszállítás igénybevételére kötelezett ingatlanhasználó a szolgáltatásból nem vonhatja ki magát arra hivatkozva, hogy azt a hulladék hiányában nem vagy csak részben veszi igénybe.
7. Gazdálkodó szervezet akkor köteles a közszolgáltatás igénybevételére, ha a gazdasági tevékenységével összefüggésben keletkezett települési hulladékának kezeléséről a Ht. 31. §. (1) bekezdésében foglaltaknak megfelelően nem gondoskodik.
8. A gazdálkodó szervezet a (3) bekezdés alapján akkor mentesül a kötelezettség alól, ha a Közszolgáltató felé hitelt érdemlően igazolja az ott meghatározott feltételeket.
9. **§.**
10. Az ingatlantulajdonosnak a települési hulladékot a szállítási napokon elszállítás céljából a Közszolgáltató rendelkezésére kell bocsátani.
11. Az ingatlantulajdonos köteles a Közszolgáltató részére – az ingatlanban lakók számának megjelölésével - bejelenteni, ha tulajdonosváltozás vagy egyéb ok folytán a közszolgáltatás igénybevételére kötelezetté válik.
12. Az az ingatlanhasználó, akinek ingatlanán települési szilárd hulladék keletkezik, de az ingatlan egyidejűleg gazdálkodó szervezet cégnyilvántartásába bejegyzett székhelyéül, telephelyéül vagy fióktelepéül is szolgál, köteles a települési szilárd hulladékát a gazdálkodó szervezetnek az ingatlanon folytatott gazdasági tevékenysége során keletkezett nem települési szilárd hulladékától elkülönítetten gyűjteni és arra a közszolgáltatást igénybe venni, feltéve, ha a települési szilárd hulladék kezeléséről a Ht. 31. §-ának (1) bekezdése szerint nem gondoskodott.

**Hulladékszállítási közszolgáltatási díj megfizetése**

1. **§.**
2. Az ingatlantulajdonos a közszolgáltatásért díjat köteles fizetni. A közszolgáltatási díjat a Ht. 46-47/A. §-ában foglaltak szerint a miniszter rendeletben állapítja meg.
3. Üresen álló ingatlan után hulladékszállítási közszolgáltatási díjat (a továbbiakban: díj) nem kell fizetni. Az ingatlantulajdonos az ingatlan megüresedését 15 napon belül köteles a Közszolgáltatónak bejelenteni. A Közszolgáltató az üres ingatlan után járó díjat a bejelentés hónapjának utolsó napjával törli.
4. Amennyiben az ingatlanhasználó előzetesen írásban bejelenti, hogy az ingatlanát legalább 30 napig nem használja életvitelszerűen, másnak bérletbe albérletbe nem adja és azt megfelelően igazolja, úgy a közszolgáltató a bejelentést követő hónap első napjától a közszolgáltatást szünetelteti az ingatlanhasználat újbóli megkezdéséig. Az ingatlanhasználat ismételt megkezdését az ingatlanhasználónak haladéktalanul be kell jelentenie a közszolgáltató felé.
5. A szüneteltetés lehetőségének feltétele, hogy az ingatlanhasználónak ne legyen fennálló díjhátraléka a közszolgáltató felé.
6. Közszolgáltatás szüneteltetését három hónapnál rövidebb időtartamban nem lehet kezdeményezni.
7. Mentes a közszolgáltatási díjfizetési kötelezettség alól a 70. életévet betöltött, egyedül élő magánszemély a személyiadat- és lakcímnyilvántartás szerinti és ténylegesen (életvitelszerűen) is lakóhelyéül szolgáló építménye után. Feltéve, ha az ingatlanban vállalkozási tevékenységet nem folytatnak és szálláshely nyújtására sem hasznosítják. A jogosultsági feltételek fennállását a jegyző ellenőrzi és igazolja
8. A közszolgáltatási díjat a Szolgáltató egyéves, illetve üdülőingatlanok, valamint a Bece-hegyi, a Pap-hegyi és a Felső-hegyi ingatlanok tekintetében féléves díjfizetési időszakra állapítja meg. Ezen díjakat kell figyelembe venni ezen rendelet szerinti többletszolgáltatás teljesítése esetén is.
9. Nincs díjfizetési kötelezettség a rendelet 7. §. (3) bekezdésben foglalt szolgáltatás igénybevételi kötelezettsége alóli kivétel esetén.
10. Amennyiben a Balatongyörök közigazgatási állandó lakóhellyel rendelkező és életvitelszerűen itt élő ingatlantulajdonos a község közigazgatási területén további, a rendelet hatálya alá tartozó ingatlannal rendelkezik, úgy díjfizetési kötelezettség kizárólag azon ingatlan után terheli, amelyben állandó lakosként életvitelszerűen tartózkodik. Feltéve, hogy a további ingatlant igazoltan sem ő, sem mám nem használja, települési szilárd hulladéka ott nem keletkezik. Nem vonatkozik a mentesség különösen arra az esetre, ha a további ingatlanban bárki bármilyen jogcímen életvitelszerűen tartózkodik, vagy ha azt kereskedelmi szálláshelyként üzemeltetik, illetve egyéb módon hasznosítják.
11. A (9) bekezdésben foglalt mentesség — az ott meghatározott egyéb feltételek megfelelő alkalmazásával — megilleti a Balatongyörökön állandó lakóhellyel nem rendelkező, de a községben több, a rendelet hatálya alá tartozó ingatlannal rendelkező ingatlantulajdonosokat is
12. A (7), (8) és (9) bekezdésre hivatkozva a díjfizetési mentesség iránti kérelmet a Vonyarcvashegyi Közös Önkormányzati Hivatal Balatongyöröki Kirendeltségén írásban kell benyújtani. A kérelem alapján a feltételek fennállását, helyszíni szemlét követően, a jegyző igazolja, s a feltételek folyamatos fennállását bármikor ellenőrizheti.
13. Az üdülőként nyilvántartott ingatlannal rendelkező tulajdonosok esetében az éves hulladékgazdálkodási közszolgáltatási díj a hulladékról szóló 2012. évi CLXXXV törvény (továbbiakban: Htv.) 47. § (4) bekezdése alapján kerül megállapításra. Üdülőnek az ingatlan-nyilvántartásban üdülőként (üdülőépület, hétvégi ház, apartman, nyaraló, vadászház stb.) feltüntetett vagy ilyenként feltüntetésre váró, ennek hiányában hatósági engedély alapján üdülőnek épült épület minősül, melyről az ingatlantulajdonos nyilatkozik.
14. Az ingatlantulajdonos a Közszolgáltató által kibocsátott számla alapján a számlában megjelölt időpontig köteles a díjat kiegyenlíteni.
15. A díjhátralék esetére követendő eljárást a Ht. 52. §-a szabályozza.

**Közszolgáltatási szerződés egyes tartalmi elemei**

1. **§**

A közszolgáltató és szolgáltatást igénybe vevő között megkötendő közszolgáltatási szerződés kötelező tartalmi elemei:

1. a felek megnevezése, azonosító adatai:

aa) természetes személy esetében családi és utónév, anyja neve, születési helye és ideje, adószáma, tartózkodási és értesítési helyének címe,

ab) gazdálkodó szervezet ingatlantulajdonos esetében közhiteles nyilvántartás szerinti neve, székhelye, telephely címe, adószáma, számlázási és postázási címe,

1. a közszolgáltatás igénybevételének kezdő időpontja, a szerződés hatálya,
2. a teljesítés helye,
3. a gyűjtőedény űrtartalma és darabszáma,
4. a gyűjtőedény azonosítására vonatkozó előírások,
5. a szállítása gyakorisága,
6. a díj megállapításának, a számlázásnak, a számla kiegyenlítésének módja,
7. a szerződés módosításának, felmondásának feltételei,
8. irányadó jogszabályok meghatározása.

**Adatvédelem**

1. **§.**

A Közszolgáltató a közszolgáltatással összefüggő személyes adatokat kizárólag a közszolgáltatás végzéséhez tarthatja nyilván és kezelheti az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően.

**Zárórendelkezés**

1. **§.[[1]](#footnote-1)**

Ez a rendelet 2016. január 01. napján lép hatályba, hatályba lépésével egyidejűleg hatályát veszti Balatongyörök Község Önkormányzata Képviselő-testületének a települési szilárd hulladékkal kapcsolatos hulladékkezelési helyi közszolgáltatásról szóló 3/2003. (IV.29.) önkormányzati rendelete, valamint az azt módosító 18/2004. (XII.17.), 13/2005. (XII.16.), 17/2006. (XII.29.), 7/2007. (IV.27.), 16/2007. (IX.17.) és 16/2012. (VIII.10.) önkormányzati rendelet.”

Balatongyörök, 2015. június 30.

Biró Róbert Bertalanné dr. Gallé Vera

polgármester jegyző

Kihirdetési záradék:

A Rendelet kihirdetése a Vonyarcvashegyi Közös Önkormányzati Hivatal Balatongyöröki Kirendeltségének hirdetőtábláján a mai napon megtörtént.

Balatongyörök, 2015. június 30.

Bertalanné dr. Gallé Vera

jegyző

Egységes szerkezetbe foglalva: 2015. szeptember 28.

Bertalanné dr. Gallé Vera jegyző

1. **számú melléklet**

**Hulladékszállítás rendje**

1. **A hulladéktároló edények ürítése** és a hulladék elszállítása Balatongyörök község teljes közigazgatási területéről az alábbiak szerint történik:

- január 1-től május 31-ig hetente egy alkalommal, szerdai napon,

- június 1-től augusztus 31-ig heti két alkalommal szerdai és szombati napokon,

- szeptember 1-től december 31-ig hetente egy alkalommal, szerdai napon

**2.** **Lomtalanítás** gyakorisága és időszaka: évente egy alkalommal a Közszolgáltató és az Önkormányzat által egyeztetett időpontban.

**4. Házhoz menő szelektív gyűjtőjárat:**

Havi egyszeri alkalommal, a Szolgáltatóval történt egyeztetett, előre meghírdetett időpontokban.

**5. Az éves szolgáltatás díját** a Közszolgáltató valamint az Önkormányzat között létrejött közszolgáltatási szerződés tartalmazza.

|  |  |
| --- | --- |
|  |  |
|  |  |
|  | |  |  | | --- | --- | |  |  | |

1. **melléklet**

A közszolgáltatás igénybevételére kötelezettek a Balatongyöröki strand területén:

június hónapban:

- üzletben folytatott, vendéglátó tevékenységet folytató üzlet (melegkonyhás büfé, pizzéria stb.)

heti 2 alkalommal 1 db 240 literes hulladékgyűjtő edényt köteles igénybe venni nyilvántartott egységenként

- üzletben folytatott kiskereskedelmi tevékenységet folytató üzlet (ruházat, strandcikk, játék stb.)

heti 1 alkalommal 1 db 110 literes hulladékgyűjtő edényt köteles igénybe venni nyilvántartott egységenként

- egyéb kereskedelmi tevékenységet folytató üzlet

heti 1 alkalommal 1 db 60 literes hulladékgyűjtő edényt köteles igénybe venni nyilvántartott egységenként

július és augusztus hónapban: - üzletben folytatott vendéglátó tevékenységet folytató üzlet (melegkonyhás büfé, pizzéria stb.)

heti 2 alkalommal 2 db 240 literes hulladékgyűjtő edényt köteles igénybe venni nyilvántartott egységenként

- üzletben folytatott kiskereskedelmi tevékenységet folytató üzlet (ruházat, strandcikk, játék stb.)

heti 2 alkalommal 1 db 110 literes hulladékgyűjtő edényt köteles igénybe venni nyilvántartott egységenként

egyéb kereskedelmi tevékenységet folytató üzlet

heti 2 alkalommal 1 db 60 literes hulladékgyűjtő edényt köteles igénybe venni nyilvántartott egységenként

1. Módosította a 14/2015. (IX.28.) önkormányzati rendelet. Hatályos: 2015. szeptember 29. [↑](#footnote-ref-1)